………………………………………………………………………

ÖNKORMÁNYZATI TÁRSULÁS

*Alapító Okirat*

Az alább felsorolt, társult települési önkormányzatok képviselő-testületei

|  |  |  |  |
| --- | --- | --- | --- |
| Település | Cím | Képviselő | Lakosságszám és szavazatarány |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

mint tagok (együttesen és a továbbiakban, mint Tagok) elhatározták, hogy a Magyarország Alaptörvénye 32. cikk (1) bekezdés k) pontjában valamint Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 87. §-ában meghatározott társulási jog alapján önálló jogi személyiséggel rendelkező önkormányzati társulást hoznak létre (továbbiakban: Társulás). A Társulás célja a tagoknak a Mötv 13§ (1) bekezdésének 19. pontjában foglaltak szerinti kötelező hulladékgazdálkodási feladatai ellátásának biztosítása, továbbá hatékony, térségi szintű hulladékgazdálkodási rendszer fenntartása és fejlesztése, valamint e célkitűzések alapján igénybe vehető Európai Uniós és hazai támogatások elérése, igénybevétele érdekében a szükséges jogi és pénzügyi előfeltételek megteremtése, különös tekintettel a KEOP1.1.1/C/13 Települési szilárdhulladék-gazdálkodási rendszerek eszközparkjának fejlesztése, informatikai korszerűsítése tárgyú programra, melyben cél a társulás részvétele..

**I. PREAMBULUM**

E társulási megállapodás megkötésénél Tagok, elsősorban az Európai Unió szervei által elfogadott vonatkozó közösségi jogszabályokat, a KEOP projektek megvalósításával összefüggi hazai jogszabályokat, pályázati felhívást és útmutatót, továbbá Magyarország helyi önkormányzatairól szóló 2011. évi CLXXXIX törvény, a hulladékról szóló 2012. évi CLXXXV. törvény, illetve az e törvények végrehajtásához, valamint a jogszabályokat hulladékgazdálkodási közszolgáltatáshoz kapcsolódó további jogszabályokat, és a Ptk. rendelkezéseit veszik figyelembe.

A társulás alapítását megelőzően a hulladékgazdálkodást, különösen hulladékgazdálkodási közszolgáltatást érintő jogszabályváltozásai, kiemelten a hulladékról szóló 2012. évi CLXXXV. törvény hatálybalépésével jelentkező új feladatok és kötelezettségek a piaci viszonyok átrendeződését, a közszolgáltatási rendszerek átalakulását vonják maguk után, az ebből adódó esetlegesen kieső szállítási és lerakási kapacitások helyettesítése, a szolgáltatások fenntarthatóságának biztosítása válik szükségessé az önkormányzatok számára. A lerakási járulék bevezetésével a környezetvédelmi szempontokon túlmenően gazdaságilag is indokolttá válik a hulladék lerakás előtti kezelése, és ezzel a lerakott hulladék mennyiségének csökkentése.

Mindezek figyelembevételével a Tagok saját forrásaik kiegészítése, hulladékgazdálkodási feladataik megfelelő szinten történő ellátása és fejlesztése céljából, a kieső szállítási és lerakási kapacitások helyettesítése, a szolgáltatások fenntarthatóságának biztosítása, a folyamatos közszolgáltatás biztosítása céljából továbbá a megfogalmazott célok megvalósítása érdekében Önkormányzati Társulás létrehozását határozták el. E célok megvalósításához társult önkormányzatok nem rendelkeznek elegendő saját forrással, ezért a megvalósításhoz hazai, illetve nemzetközi támogatást kívánnak igénybe venni.

A Társulás tagjai rögzítik, hogy a jogi személyiséggel rendelkező önkormányzati társulásukat szabad elhatározásukból, egyenjogúságuk tiszteletben tartásával, a kölcsönös előnyök és az arányos teherviselés alapján hozzák létre, mégpedig mint helyi önkormányzatként működő Tagok feladat- és hatáskörének ellátására a Mötv. 87. §-a értelmében. A Társulás tagjai lakosságszámuk arányában meghatározott tulajdoni részesedésüket fogadták el és tartják fenn a Társulás fennállása idejére.

**II. ALAPRENDELKEZÉSEK**

**A társulás neve:** ………………………………………. Önkormányzati Társulás

**Idegen nyelvű elnevezése**: Association of Municipalities for ………………………….

**Székhelye:** …………………………………………..

**Illetékességi területe**: a társult önkormányzatok közigazgatási területe

**A társulás bélyegzője**: körbélyegző

körben a társulás neve, címe

**Székhely (gesztor) önkormányzat megnevezése:**

**Törvényességi ellenőrzési szerve**: a Mötv. 127. §-a szerint a székhely szerint illetékes kormányhivatal.

**III. A TÁRSULÁS IDŐTARTAMA**

A Társulás határozatlan időre, de részvétel esetén legalább a KEOP KEOP1.1.1/C /13 projekt beruházási szakaszának teljes befejezéséig és az azt követő fenntartási időszakra jött létre.

**IV. A TÁRSULÁS JOGÁLLÁSA**

A Társulás a Mötv. 87.§-ában foglalt rendelkezésnek és az államháztartásról szóló 2011. évi CXCV. törvény (továbbiakban: Áht.) 7.§-ának megfelelően közfeladat ellátására létrejött jogi személy, mely költségvetési szervnek minősül.

A Társulás gazdálkodási, pénzügyi, gazdasági feladatait jelen megállapodásban meghatározott keretek között, az Áht. 27.§ (4) bekezdése alapján az Áht. valamint az államháztartásról szóló törvény végrehajtásáról szóló 368/2011 (XII. 31.) Kormány rendeletben (továbbiakban: Ávr.) foglaltak szerint látja el.

A Társulás tagjai alapító jogkörükben, képviselő-testületi határozattal történt felhatalmazásuk alapján jelen megállapodásban határozzák meg a Társulás szervezeti rendszerét.

**V. A TÁRSULÁSRA ÁTRUHÁZOTT ÖNKORMÁNYZATI FELADAT- ÉS HATÁSKÖRÖK**

**V.1.** A Tagok vállalják, hogy a hulladékgazdálkodással kapcsolatos hatásköreiket –törvény által meghatározott feltételekkel, jelenleg érvényben lévő hulladékgazdálkodási közszolgáltatási szerződéseik megszűnését követően,– figyelemmel a Mötv. 42.§-ára is – a Társulásra ruházzák át az alábbiak szerint:

1. Hulladékgazdálkodással kapcsolatos adminisztratív, tervezési és jogszabály előkészítési feladatokat, így különösen: a hulladék keletkezésének megelőzésére, mennyiségének és veszélyességének csökkentésére, szelektív gyűjtésére vonatkozó tervezési és ellenőrzési, valamint kapcsolódó szaktanácsadási és oktatási feladatok ellátását és a Társulás közigazgatási területére vonatkozó egységes hulladékgazdálkodási terv készítését
2. A települési szilárdhulladék-gazdálkodási rendszer továbbfejlesztésre, továbbkorszerűsítésére irányuló, a közszolgáltatás átalakulása miatt esetlegesen kieső kapacitások miatti eszközbeszerzésekhez szükséges eljárások lefolytatása, e körben különösen: újrahasználati központok fejlesztése, meglévő hulladékudvarok átalakítása, házi komposztálás fejlesztése, gyűjtőedényzet, gyűjtőjármű beszerzése, gyűjtőjárat optimalizációra irányuló informatikai fejlesztés, lomtalanítási hulladék további kezelését, illetve hasznosítását elősegítő eszközök beszerzése, tömegarányos differenciált díjfizetést lehetővé tevő gyűjtési rendszer kialakítása, hulladékgazdálkodási létesítmények és berendezések beszerzése, hulladékok lerakás előtti előkezelését biztosító berendezések (aprító, osztályozó) beszerzése, hulladéklerakó üzemeltetéséhez szükséges mobil gépek járművek beszerzése.
3. A hulladékgazdálkodás körébe tartozó eszközök, létesítmények, berendezések üzemeltetésére vonatkozó közszolgáltatás megszervezését, és ellátását, ennek keretében az ezzel kapcsolatos közszolgáltatási szerződés(ek) megkötését közszolgáltató közbeszerzés útján történő kiválasztását
4. A Társulás tagjainak közigazgatási területén keletkező települési szilárd hulladékok begyűjtésének és elszállításának, előkezelésének, kezelésének,  megszervezését, és ellátását, ennek keretében az ezzel kapcsolatos közszolgáltatási szerződés(ek) közbeszerzési eljárást követő megkötését.
5. A Társulás tagjainak közigazgatási területén keletkező települési szilárd hulladékok ártalmatlanításával kapcsolatos közszolgáltatás megszervezését és ellátását, ennek keretében az ezzel kapcsolatos közbeszerzési eljárással kiválasztott közszolgáltatási szerződés megkötését.
6. Továbbá az új hulladékgazdálkodási jogszabályok, így különösen a hulladékról szóló 2012. évi CLXXXV. törvény (továbbiakban Ht.) szerint a közszolgáltatás átalakítását, megszervezését.
7. A Társulás a KEOP projekt megvalósítása során, ellátja a projektgazdai feladatokat

**V.2. Jogszabályban meghatározott közfeladata:**

Magyarország helyi önkormányzatairól szóló 2011. évi CLXXXIX. törvény 13.§-a alapján helyi önkormányzati feladat a környezet-egészségügy, köztisztaság biztosítása illetve a hulladékgazdálkodás megoldása. A hulladékokról szóló 2012. évi CLXXXV. törvény (Ht.) 36.§-a alapján a települési önkormányzatok hulladékgazdálkodási feladataik ellátása érdekében egymással társulhatnak.

- **Alaptevékenységi szakágazat**:

381100 Nem veszélyes hulladék gyűjtése

381101 Települési hulladék összetevőinek, válogatása, elkülönített begyűjtése, szállítása, átrakás

382100 Nem veszélyes hulladék kezelése, ártalmatlanítása

A Társulás állami feladatként ellátandó alaptevékenysége:

* a térség hulladékgazdálkodási tevékenységének javítását előmozdító együttműködése,
* a települések hulladék gyűjtésének, szállításának, kezelésének és ártalmatlanításának a kölcsönös érdekeltségen alapuló koordinálása,
* a települések hulladékgazdálkodásának javítása érdekében a szükséges tanulmányok elkészíttetése,
* a hulladékgazdálkodási közfeladatok ellátása – hulladékkezelési közszolgáltatás szervezése, fenntartása – a projektben történő megvalósulásának időpontjától kezdve.

**V.3. Üzemeltetés**

Tagok felhatalmazzák a Társulást arra, hogy tagönkormányzatok területén a hulladékkezelési közszolgáltatást teljes körűen megszervezze, ennek keretében az önkormányzatok tulajdonát képező létesítmények, eszközök és esetlegesen a pályázatok eredményeként a Társulás tulajdonába kerülő eszközök és létesítmények egységes működtetése és a kapcsolódó települési szilárd hulladékkezelési közszolgáltatások ellátására ( a közszolgáltatás teljes vertikumát lefedő módon, így a vonatkozó jogszabályok alapján a közszolgáltatás körébe tartozó valamennyi a szilárdhulladékkal kapcsolatos feladat ellátására) közszolgáltatási szerződést kössön, akár oly módon, hogy közbeszerzési eljárást folytat le, akár a Kbt. kivételi körébe tartozó módon saját tulajdonában álló szervezet kijelölésével.

**VI. INTÉZMÉNY, MÁS SZERVEZET KÖZÖS ALAPÍTÁSÁRA, AZ ALAPÍTÓI JOGOK GYAKORLÁSÁRA VONATKOZÓ RENDELKEZÉSEK**

A Társulás a feladatkörébe tartozó hulladékkezelési közszolgáltatás ellátására kizárólag a saját részvételével, a Közbeszerzésekről szóló 2011. évi CVIII.. törvény 9.§ (1) bekezdés k) pont előírásainak megfelelő, egyszemélyes gazdasági társaságot alapíthat. A Társulás által alapított gazdasági társaságra továbbá annak létesítő okiratára a nemzeti vagyonról szóló 2011. évi CXCVI törvény valamint az államháztartásról szóló 2011. évi CXCV. törvény rendelkezései megfelelően alkalmazandók A Társulás által alapított gazdasági társaság a köztulajdonban álló gazdasági társaságok takarékosabb működéséről szóló 2009. évi CXXII. törvény hatálya alátartozik.

**VII. A TÁRSULÁS GAZDÁLKODÁSA, VAGYONA**

A Társulás gazdálkodására az államháztartásról szóló 2011. évi CXCV. törvény, az államháztartási törvény végrehajtásáról szóló 368/2011 (XII. 31.) Kormány rendelet,, a számvitelről szóló 2000. évi C. törvény (a továbbiakban: Számv. tv.) és az államháztartás szervezetei beszámolási és könyvvezetési sajátosságairól szóló 249/2000. (XII. 24.) Kormány rendelet (a továbbiakban: Áhsz.) előírásai alkalmazandók.

A Társulás pénzeszközeit bankszámlán tartja, melynek adatait az illetékes hatóságoknak be kell jelenteni.

A Társulás nevében kötelezettségvállalásra a Társulási Tanács elnöke jogosult.

A Társulás nevében tett kötelezettségvállalás pénzügy ellenjegyzésére:……………….. jogosult.

A Társulás vagyona a tulajdonából és a Társulást megillető vagyoni értékű jogokból áll.

**a) Alapítói vagyon:** A Társulás alapítói vagyonát a Tagok által fizetett vagyoni hozzájárulás képezi. Az alapítói vagyon összege a települések lakosságszám-arányához igazítottan megfizetett ….Ft/év/fő, összesen …….,- Ft összeg.

**b) Működési hozzájárulás:** A Társulás tagjai a Társulás működésének forrásait saját költségvetésükből, a KSH által hivatalosan közzétett, tárgyévet megelőző évre megállapított lakosságszám-arányos működési hozzájárulás megfizetésével biztosítják.

A működési hozzájárulás mértéke 2014. évtől minimálisan ……. Ft+ÁFA/fő/év. A működési hozzájárulás mértékének változtatására a Társulási Tanács jogosult határozatot hozni.

Az egyes Tagok működési hozzájárulásának tárgyévre esedékes mértékét a Társulási Tanács külön határozatban rögzíti és tárgyév március 31-ig közli a tagokkal.

Tagok a Társulás működési költségeihez szükséges évi hozzájárulás összegét saját költségvetési rendeleteikben biztosítják.

**c) Belföldi és nemzetközi támogatások**

A Társulás bevételét képezik a Társulás által pályázott nemzetközi, illetve hazai támogatások, mely támogatási összeget – Tagok megállapodása és a vonatkozó előírások alapján – csak a Társulás céljainak megvalósítására lehet felhasználni.

**d) A Tagok által a Társulásba bevitt vagyontárgyak:**

A Tagok a társulás működésének technikai feltételei biztosítása érdekében, az alábbi vagyontárgyakat bocsátják a Társulás rendelkezésére:

………………

…………..

………

A Tagok társulásba bevitt vagyonát a társuló helyi önkormányzatok vagyonaként kell nyilvántartani, a vagyonszaporulat a társult helyi önkormányzatok közös vagyona, és arra a Polgári Törvénykönyv közös tulajdonra vonatkozó szabályait kell alkalmazni.

**e, Tagok lakosságszámarányos önerő fizetése**

**f) KEOP projekten történő részvétel esetén a KEOP keretében megvalósuló/beszerzésre kerülő vagyon és annak tulajdonjoga:**

A KEOP projekt keretében, Tagok az alábbi létesítmények megvalósítását, és eszközök beszerzését tervezik:

…………..( település megnevezése), leírás.

…………..( település megnevezése)leírás

…………..( település megnevezése)leírás, stb.

Tagok vállalják, hogy a projekt megvalósítása érdekében biztosítják a KEOP projekttel érintett ingatlanok tulajdonjogának, használati jogának a projekt céljainak megfelelő rendezettségét.

A KEOP projekt keretében megvalósuló, beszerzésre kerülő, fent felsorolt vagyontárgyak a Társulás saját tulajdonába kerülnek. A Társulás, a jelen megállapodásban meghatározott keretek között, önállóan jogosult a tulajdonába kerüli vagyontömeg hasznosítására, a Társulás működésének időtartama alatt. A Társulás megszűnése esetén, a tagokat a Társulás vagyonából, a KEOP projekthez biztosított saját forrásuk/lakosságszám-arányában illeti meg tulajdoni részesedés.

Tagok kötelezettséget vállalnak arra, hogy a KEOP beruházások ütemében a szükséges önerő forrását a Társulás rendelkezésére bocsátják. Amennyiben a tag önkormányzatok a Társulási Tanács elnökének írásbeli értesítésében foglalt határidőire az esedékes önerő rendelkezésre bocsátását elmulasztják, a Társulás székhely önkormányzata a fizetési határidőt követő 15. naptól a fizetési kötelezettséget nem teljesítő önkormányzat által a pénzforgalmi szolgáltatójának adott felhatalmazás alapján beszedési megbízás benyújtására jogosult. A felhatalmazás bank által aláírt egy példányát, a tagok kötelesek a Társulásnak átadni.

Felek megállapodnak abban, hogy ha a Székhely Önkormányzat nem tesz eleget a Társulás felé vállalt fizetési kötelezettségének, úgy a Társulási Tanács új székhely önkormányzat kijelöléséről dönthet, amelyet egyúttal felhatalmaz arra, hogy a korábbi székhely önkormányzat által a pénzforgalmi szolgáltatójának adott felhatalmazás alapján beszedési megbízást nyújtson be.

**g, Egyéb bevételek**

1. természetes és jogi személyek felajánlásai, hozzájárulásai;

2. egyéb pályázati bevételek;

3, egyéb bevételek;

4. koncessziós díjak.

A Társulás Elnöke a Társulás gazdálkodásáról a vonatkozó jogszabályok szerint részletes kimutatást köteles készíteni és évente legalább egyszer a Felügyelő Bizottságnak beszámolni.

A Társulás jogszabályszerű költségvetési működésének ellenőrzését a Társulási Tanács végzi. Szükség esetén a Társulási Tanács szakmai ellenőrzés céljára erre szakosodott ellenőrt is igénybe vehet.

Amennyiben a tagi önkormányzat a Társulás felé vállalt valamely fizetési kötelezettségének határidőben nem tesz eleget, úgy a Társulás a fizetési határidőt követő 15. naptól azonnali beszedési megbízás benyújtására jogosult.

**VIII. ELŐZETES MEGÁLLAPODÁSOK, KÖVETENDŐ ELVEK, A TÁRSULÁS ÉS TAGJAI FELADATAI, KÖTELEZETTSÉGEI**

Jelen társulási megállapodás aláírásával a tagok, mint önkormányzatok kötelezettséget vállalnak arra, hogy közös környezeti és gazdasági érdekeiknek megfelelően, ezen megállapodás keretei között együttműködnek.

Tagok kötelezettséget vállalnak a jelen megállapodás betartására, a Tagokat terhelő kötelezettségek teljesítésére.

Tagok kötelezettséget vállalnak arra, hogy az érintett térség környezetvédelmi érdekeit, egységes fejlődését szem előtt tartva, a szerződésben foglalt elveket betartják, a továbbiakban annak érvényesülését nem akadályozzák, a rendszer működését aktív tevékenységgel szolgálják, közreműködnek a megvalósításban. A Társulási megállapodást aláíró Tagok kijelentik, hogy együttes pályázatuk sikere érdekében kiküszöbölnek minden, a hatáskörükbe tartozó és a helyi önkormányzati érdekekkel nem ütköző, a megvalósítást akadályozó folyamatot, cselekményt, mely szerződésük, kötelezettségvállalásuk megszegéséhez vezetne.

Így különösen nem szeghetik meg az Európai Unió és a hazai előírásokat, a kapott támogatást az arra előírt sorrendben csak a megjelölt beruházásra fordíthatják, továbbá eleget kell tenniük a támogatási szerződésben foglalt mindennemű, például törlesztési, adatszolgáltatási, tájékoztatási, megőrzési kötelezettségeiknek, továbbá a pénzügyi kötelezettségeik területén működési stabilitásukat nem veszélyeztethetik.

Tagok a saját közvetlen tevékenységük során előtérbe helyezik jelen megállapodás elveit és az itt megfogalmazott érdekprioritást. Ezen tevékenységeik, mint a saját hatáskörben történő jogszabályalkotás (pl.: helyi rendezési tervek, szolgalmi jogok, belterületbe vonás, telekhatár módosítás stb.) mind olyan feladatok, melyek nélkülözhetetlenek a projekt végrehajtásához. Ugyanezen elv vonatkozik a már esetlegesen megkötött, illetve működő üzemeltetési szerződésekre, valamint az önkormányzati foglalkoztatás- és árszabályozás-politikára (rendeletekre) is.

A társult önkormányzatok átvállalják a fejlesztés közös megvalósításából, kiváló önkormányzat(ok) saját forrás részének finanszírozását azzal, hogy a kiváló önkormányzattal szemben fenntartják a kiválással általa okozott károkért való kártérítési igényüket.

Ezen szerződés elfogadása és aláírása a tagok részéről egyben kötelezettségvállaló elfogadó nyilatkozat is. A társuló önkormányzatok tudomásul veszik, hogy jelen megállapodásban foglalt kötelezettségeik teljesítéséért, a támogatást folyósító szervezetek felé, egyetemleges és korlátlan felelősséggel tartoznak.

A Tagok kötelezettséget vállalnak a projekt megvalósításához szükséges adatok szolgáltatására, továbbá a már meglévő üzemeltetési és közszolgáltatási szerződéseik rendelkezésre bocsátására. E körben a Tagok nem hivatkozhatnak településük érdekeire, mint „üzleti titokra”. A Tagok, illetve képviselőik a tudomásukra jutott információkat csak a projekt megvalósítása érdekében használhatják fel, egyébként azokat üzleti titokként kötelesek kezelni.

A Társulási megállapodást aláíró Tagok a projekt előkészítése, megvalósítása, és a rendszer üzemeltetése keretében a települési szilárdhulladék gazdálkodási feladatok ellátása, tagi önerő biztosítása érdekében kötik meg szerződésüket, hozzák létre szervezetüket. A Társulás működési időtartama alatt az alábbi együttműködési kötelezettségeket vállalják:

**Az együttműködési kötelezettség terén:**

* Tagok kötelezettséget vállalnak arra, hogy a társulás céljának és a projekt megvalósítása érdekében kölcsönösen együttműködnek egymással, ami kiterjed a hulladékkezelési közszolgáltatások megszervezésére és fenntartására.
* Tagok, illetve képviselőik a tudomásukra jutott információkat csak a projekt megvalósítása érdekében használhatják fel, egyébként azok bizalmasan kezelendők.
* Kötelezettséget vállalnak, hogy az érintett térség egységes fejlődését szem előtt tartva, az itt lefektetett elveket betartják, a későbbiekben öncélúan nem akadályozzák a rendszer, illetve a Társulás működését, a saját hatáskörükben a saját területüket érintő joghatályos döntéseiket időben meghozzák, be-, illetve megfizetik a vállalt pénzügyi kötelezettségeiket, valamint a támogatási ütemtervben rögzített részfeladataikat határidőre teljesítik.
* Előre átgondoltan felmérik az egyes tagi önkormányzatok szerepét, a megállapodásban megfogalmazott jogokat, kötelezettségeket, és elfogadják a jelen szerződésben, és különféle pályázati előírásokban foglalt rendelkezéseket.
* Tagok kötelezettséget vállalnak arra, hogy a projekt végrehajtása során a hatályos jogszabályok rendelkezései szerint járnak el, így különösen figyelembe veszik a közbeszerzési törvény *(2011. évi CVIII. törvény)*, a hatósági árszabályozás előírásait, valamint betartják a végrehajtás részletes szabályait megállapító rendeleteket.
* Tagok kötelezettséget vállalnak a megvalósuló projekt terv szerinti üzemeltetésére vagy annak biztosítására.
* A Tagok átvállalják a fejlesztés közös megvalósításából kiváló önkormányzat(ok) saját forrás részének finanszírozását azzal, hogy a kiváló önkormányzattal szemben fenntartják a kiválással okozott károkért való kártérítési igényüket.

**Szervezeti, gazdasági, jogi területen:**

* Amennyiben az szükséges, együttműködési megállapodások megkötése az érintett települések között;
* A projekt kidolgozásáért felelős szervezet részére megbízás adása;
* A működtetés szervezeti, gazdasági feltételrendszerének kidolgozása;
* Nemzetközi támogatás pályázati feltételeinek biztosítása;
* A projekt teljes körű lebonyolítása, ideértve a beruházások teljes pénzügyi, a számviteli és adóügyi elszámolását és a tagokkal való belső elszámolást is;
* Lakossági fórumok szervezése, a közösségtájékoztatás (PR) dokumentálása;
* Pályázati részvételek szervezése, koordinálása;
* Tervezési, szolgáltatási feladatok pályáztatásának kidolgozása;
* Beszerzési feladatok (gépek, eszközök) pályáztatásának kidolgozása;
* Építési feladatok pályáztatásának kidolgozása;
* A projekt végrehajtáshoz szükséges szerződéseket, megállapodások előkészítése, adott esetben megkötése;
* Szakértői munka koordinálása;
* A projekt megvalósításához szükséges adók, díjak, illetékek viselése;
* Civil szervezetek bevonása;
* Nemzetközi támogatás megszerzése feltételeinek biztosítása;
* Közbeszerzési pályázatok kiírása, a pályáztatási eljárás lefolytatása;
* A fenntartható fejlődés és az esélyegyenlőség feltételeinek egyeztetése, közös megvalósítása;
* Monitoring tevékenység a projekt megvalósítása folyamán;
* Közszolgáltatás megszervezése.

**Műszaki területen:**

* a szilárdhulladék – mennyiség jövőbeli alakulásának felmérése;
* a meglévő felmérések aktualizálása;
* gyűjtési és szállítási útvonalak optimalizálása;
* egységes hulladékgyűjtési rendszer kialakítása;
* szelektív hulladékgyűjtés és hulladékhasznosítás bevezetése, hulladékudvarok, hulladékszigetek kialakítása, házhoz menő gyűjtési rendszer üzemeltetése;
* átrakóállomás(ok) létesítése;
* komposztálók létesítése.

A fent meghatározott feladatainak ellátása során a Társulás köteles féléves – ezen belül negyedéves bontású – munka és pénzügyi ütemtervet készíteni. Ezt a Társulási Tanács félévente jóváhagyja. A Társulás ezen ütemterv szerint köteles eljárni. A feladatellátásról a munkaszervezet köteles a Társulási Tanácsnak negyedévente írásban beszámolni.

**IX.. BELSŐ SZERVEZETI RENDSZER**

Tagok jelen Társulási megállapodás aláírásával egyidejűleg az alábbi szervezeti rendszerben állapodnak meg:

**Szervezeti rendszer:**

1.A Társulás irányító szerve: Társulási Tanács

2. A törvényességi ellenőrzés szerve: A területileg illetékes Kormányhivatal

3 A Társulás pénzügyi szerve: Székhely Önkormányzat Polgármesteri

Hivatal

4.A projekt végrehajtó szerve: Projekt Végrehajtási Szervezet (PVSZ)

Irányítási struktúra:

Társulás tagjai – Társulási Megállapodás

*Minden alapvető kérdés, szervezeti, működési rend ebben szabályozott,*

*csak minden tag minősített szavazatával változtatható*

Társulási Tanács - a tagönkormányzatok által delegált …… fő

*A Társulási Megállapodásban minden fontos döntés ide delegált Időszakonként, napirend megjelölésével összehívottan ülésezik*

A Társulás Elnöke (elnökhelyettese)

*A Társulási Megállapodásban megadott jogkörben*

*és a Társulási Tanács egyedi felhatalmazásai alapján*

*képviseli a Társulást*

Projekt Végrehajtási Szervezet (PVSZ)

*A Társulás munkaszervezete*

*Felelős valamennyi döntés végrehajtásáért*

*Irányítja a projekteket*

Projektek megvalósulása Kiválasztott külső tanácsadó(k)

**IX.1 Társulási Tanács**

A Társulás döntéshozó szerve a Mötv. 94.§-a alapján a Társulási Tanács, amely a társult Tagok képviselő-testületei által határozatlan időtartamra delegált önkormányzati képviselők összességéből áll.

A Társulási Tanács ….. főből áll, amely tagokat az alábbi elv szerint delegálják:

…………….. Önkormányzata … fő

……………. Önkormányzata . fő

A delegáló szervezet a képviselőt visszahívhatja.

A Társulási Tanács tagjának megbízatása határozatlan időtartamra jön létre, amelynek feltétele, hogy a Társulási Tanács tagjának képviselőtestületi tagsága/polgármesteri megbízatása fennálljon.

A Társulási Tanács …. tagja mindegyikének ….. szavazata van. Szavazni személyesen vagy a Társulási Tanács Tagja által írásban meghatalmazott eseti helyettes képviselő útján lehet.

A Társulási Tanács dönt a jelen szerződésben meghatározott, a Tárulás tagjai által átruházott, valamint a vonatkozó jogszabályok szerint meghatározott saját feladat- és hatáskörben.

**IX.1.1 Tanács kizárólagos feladat- és hatásköre:**

1. a Társulási Tanács elnökének, alelnökének megválasztása, visszahívása, díjazásának megállapítása,
2. a működési hozzájárulás mértékének megállapítása,
3. Tagokat terhelő egyéb kötelezettség megállapítása,
4. Tag kizárásának elhatározása, mely határozat hatálybalépéséhez a Társulásban résztvevő képviselő-testületek mindegyikének minősített többségével hozott döntése szükséges,
5. jelen társulási megállapodás módosítása, mely határozat hatálybalépéséhez a Társulásban résztvevő képviselő-testületek mindegyikének minősített többségével hozott döntése szükséges,
6. Társulás megszűnésének elhatározása, mely határozat a Társulásban résztvevő képviselő-testületek mindegyikének minősített többségével hozott döntésével lép hatályba,
7. Társulás éves munkatervének, költségvetésének elfogadása. A költségvetés első félévi, háromnegyedévi és éves végrehajtásáról szóló beszámoló; éves mérlegének elfogadása,
8. dönt a hatáskörébe utalt pénzeszközök felhasználásáról, szükség szerint szakértői vélemények figyelembe vételével,
9. felhatalmazást ad a Társulást érintő szerződések megkötésére
10. döntés minden olyan jogügyletben, amely során a költségvetésben nem szabályozott, rendkívüli kifizetések vonatkozásában a Társulás ……………………,-Ft-ot meghaladó mértékben vállalna kötelezettséget,
11. a megállapodásban foglalt célok megvalósításának, azok időarányos állapotának elemzése és értékelése,
12. a projekt szerinti célkitűzések megvalósulásának áttekintése, stratégiai célok meghatározása,
13. a Tagok között felmerülő esetleges vitás kérdések megtárgyalása, esetleg állásfoglalás a kérdésben, illetve a végrehajtás során felmerülő problémák körében
14. a települési szilárd hulladék regionális szintű ellátására irányuló szerződések megkötése, és a szerződések teljesítésének ellenőrzése
15. az átruházott önkormányzati feladatokkal kapcsolatos, illetve az átruházott hatáskörbe tartozó döntések meghozatala
16. Alapítói/tulajdonosi jogok gyakorlása a projekt eredményeként létrejövő vagyon üzemeltetését ellátó egyszemélyes gazdasági társaság vonatkozásában
17. minden olyan döntés meghozatala, amelyet jogszabály a Tanács hatáskörébe utal, és amely más szerv feladat- és hatáskörébe nem tartozik.

**IX.1.2 A Társulási Tanács működése:**

A Társulási Tanács üléseit szükség szerint, de évente legalább két alkalommal össze kell hívni. A Tanács ülését össze kell hívni, ha a Tanács kizárólagos hatáskörébe tartozó kérdésekben kell dönteni, illetve ha azt bármely Tag a napirend egyidejű megjelölésével indítványozza, továbbá ha azt a társulás székhelye szerint illetékes kormányhivatal kezdeményezi.

A Tanács első ülésén tagjai közül elnököt választ, alelnököt választhat. Az elnök képviseli a Társulást.

A Tanács üléseinek összehívása és a napirend kialakítása az elnök feladata, de a napirend összeállításában a Tanács bármely tagjának indítványtételi joga van.

A Tanács ülését az elnök akadályoztatása esetén az alelnök, mindkettejük akadályoztatása esetén a korelnök hívja össze írásban, az ülés napját megelőzően legalább 15 nappal korábban. Sürgős esetben ennél rövidebb idő is lehetséges, de csak a tagok megfelelő értesítése mellett.

A társulási tanács akkor határozatképes, ha ülésén legalább a szavazatok felével rendelkező képviselő jelen van. A javaslat elfogadásához legalább annyi képviselő igen szavazata szükséges, amely meghaladja a jelen lévő képviselők szavazatainak több mint a felét.

A minősített többséghez legalább annyi tag igen szavazata szükséges, amely eléri a társulásban részt vevő tagok szavazatának több mint felét és az általuk képviselt települések lakosságszámának a felét.

Határozatképtelenség esetén az eredeti időpontot követő 8 napon túli, de 30 napon belüli időpontra kell az újabb ülést összehívni.

A Társulási Tanács tagja eseti jelleggel egy alkalomra szólóan közokiratba vagy teljes bizonyító erejű magánokiratba foglalt meghatalmazást adhat saját maga helyettesítésére, mely meghatalmazás hatálya a határozatképtelenség miatt megismételt ülésre is kiterjed.

A Társulási Tanács ülésére bármely Tag indítványozhatja szakértők vagy egyéb személyek meghívását. Ezen személyek az ülésen részt vehetnek, a napirendi pontokhoz hozzászólhatnak, de szavazati joggal nem rendelkeznek.

Az ülésen a szavazás nyílt, kézfeltartásos formában történik.

A Társulási Tanács határozatai a meg nem jelent Tagokra is kötelező érvényűek. A Társulási Tanács tagjai a Társulási Tanácsban hozott döntésekről kötelesek 30 napon belül írásban (elektronikus, vagy postai úton) tájékoztatni az őket delegáló önkormányzatokat.

A Tanács üléséről jegyzőkönyvet és jelenléti ívet kell készíteni. A jegyzőkönyv tartalmazza az ülésen résztvevő képviselők és meghívottak nevét, a tárgyalt napirendi pontokat, a tanácskozás lényegét, a szavazás számszerű eredményét és a hozott határozatokat. A jegyzőkönyvre a képviselő-testületek üléséről szóló jegyzőkönyv szabályait kell alkalmazni azzal az eltéréssel, hogy a jegyzőkönyvet a Társulási Tanács elnöke és a Tanács által felhatalmazott személy írja alá. A jegyzőkönyvet az ülést követő 15 napon belül az elnök megküldi a székhely szerint illetékes Kormányhivatalnak.

A Társulási Tanács tagjai képviselő-testületeiknek félévente legalább egyszer beszámolnak a Társulás működéséről, szakmai tevékenységéről.

**IX.2 A Társulási Tanács elnöke**

A Társulási Tanács elnökét a Társulási Tanács tagjai sorából a jelenlévők 2/3-os többségével választja meg, határozatlan időre.

Polgármester, illetve alpolgármester elnöki tisztséget – figyelemmel az 1990. évi LXV. törvény (Ötv.) 33/A. § (1) bekezdésben foglalt összeférhetetlenségi szabályra – nem tölthet be. Az elnök megbízatása önkormányzati tisztségének betöltéséig áll fenn.

A Társulási Tanács elnöke egyben a Társulás, mint költségvetési szerv vezetője.

A Társulási Tanács elnöke a Társulás ügyeinek vitele keretében

1. képviseli a Társulást és a projektet harmadik személyekkel szemben, bíróságok és más hatóságok előtt,
2. a Társulás részére önálló bankszámlát nyit,
3. intézkedik a Magyar Államkincstár Területi Igazgatóságánál, a regionális államigazgatási hivatalnál a Társulás nyilvántartásba vétele végett,
4. irányítja a Társulás gazdálkodását és a projekt megvalósításának teljes menetét,
5. összehívja a Társulási Tanács üléseit, összeállítja az ülések napirendjét,
6. gondoskodik a Társulás éves mérlegének, vagyonkimutatásának, költségvetésének, éves beszámolójának elkészítéséről,
7. a Társulás mérlegét Tagok számára hozzáférhetővé teszi,
8. ellátja a Társulás adminisztrációjával kapcsolatos feladatokat,
9. évente legalább egy alkalommal jelentést készít a Társulási Tanács részére a Társulás működéséről, feladatainak ellátásáról, megvalósulásáról,
10. ellátja mindazon feladatokat, melyet a Társulási megállapodás, illetve a Társulási Tanács számára előír,
11. benyújtja a pályázatot a Közreműködő Szervezethez,
12. a támogatási szerződést a Tagok nevében aláírja,
13. bármely kérdésben észrevétellel és kérdéssel élhet a Tagok, illetve képviselőik, a hatóságok, közreműködő szervek, személyek felé, beszámoltathatja a Társulásban közreműködő bármely érdekeltet,
14. képviseli a Társulást a közbeszerzési eljárás folyamatában; aláírja a projekt keretében a közbeszerzési pályázatokon nyertes cégekkel kötendő szerződéseket,
15. Projekt Végrehajtó Szervezetet működtet,
16. ellát minden egyéb olyan feladatot, amely nem tartozik a Társult Települési Önkormányzatok Gyűlése és a Társulási Tanács kizárólagos hatáskörébe.

Az elnök Társulással összefüggő feladatai megvalósításához – utólagos beszámolási kötelezettséggel – jogosult szakértők igénybevételére, valamint segítő szervezetek létrehozására a Társulás költségén. Az elnök tevékenységét segítő munkaszervezet azonos a Projekt Végrehajtási Szervezettel (PVSZ).

A Társulás elnöke a tőle elvárható gondossággal köteles eljárni. Kötelezettségének megszegésével okozott kárért a polgári jog szabályai szerint felel.

Az elnök a Társulás bevételeivel a Felügyelő Bizottság, valamint a Társulási Tanács ellenőrzése mellett önállóan, a Tanács hatáskörét nem sértve, a törvényi rendelkezéseknek megfelelően gazdálkodik; a működéssel járó költségeket a befizetett működési hozzájárulás fedezi.

Az elnöki megbízatás megszűnik.

* önkormányzati tisztségének megszűnésével,
* az őt delegáló önkormányzat által történő visszahívással,
* a Társulási Tanács által történő visszahívással,
* lemondással,
* elhalálozással.

Lemondás esetén az elnök köteles az új elnök személyének megválasztásáig megbízatásával járó feladatokat ellátni, köteles a lemondásától számított 15 napon belül a Társulási Tanács ülését összehívni az új elnök megválasztása céljából. Az elnök lemondásával az alelnöki megbízatás nem szűnik meg

A Társulás elnökhelyettesének megbízatási időtartamára az elnökre vonatkozó rendelkezések irányadóak.

A Társulás elnökhelyettese az elnök munkáját segíti, illetve akadályoztatása esetén – a Társulási Tanács által meghatározott helyettesítési rendben – teljes jogkörrel helyettesíti a X. fejezetben foglaltak szerint.

**IX.3 Projekt Végrehajtási Szervezet**

A Társulás saját működése biztosítására és a különböző projektek megvalósításának felügyeletére Projekt Végrehajtási Szervezetet működtet. A PVSZ összetételére és működésére a KEOP projekt esetén a KEOP projekt részletes megvalósíthatósági tanulmányához közzétett útmutatóban leírtakat kell alkalmazni.

A PVSZ szervezet a Társulás Elnöke irányítása alatt áll.

A PVSZ vezetőjét, műszaki- beruházási vezetőjét, valamint pénzügyi-gazdasági vezetőjét a mindenkori hatályos jogszabályi rendelkezések figyelembevételével lebonyolított kiválasztási eljárást követően a Társulási Tanács elnöke bízza meg. A PVSZ vezetőjének megbízása nem terjedhet túl a Társulás feladat-és hatáskörébe tartozó ügyeken.

A PVSZ jogi személyiséggel nem rendelkezik.

A PVSZ éves feladattervét és az éves működésének költségeit is tartalmazó költségvetését, költségvetése végrehajtásáról szóló beszámolót – a könyvvizsgáló és a Felügyelő Bizottság előzetes véleményével ellátva – a Társulási Tanács hagyja jóvá.

A PVSZ működését a Társulási Tanács és a Felügyelő Bizottság jogosult ellenőrizni.

A Társulás biztosítja a projekt keretében született összes dokumentum megőrzését a projekt lezárását követő 10 évig.

A PVSZ vezetője felelős a projekt végrehajtásáért, előrehaladásáért. Aláírásai, kötelezettségvállalási jogköre nem terjedhet túl a megbízásában megadott kereteken.

A PVSZ feladatai:

* tájékoztatja a Tagokat,
* havonta elkészíti a projekttel kapcsolatos költségkimutatásokat, összesítőket a Tagok számára,
* a havi beszámolási kötelezettségen felül minden különös, halasztást nem tűrő alkalommal is köteles költségkimutatást készíteni,
* részt vesz a Társulási Tanács ülésein, egyeztet az önkormányzatokkal,
* jelentést készít a jogszabályi, adózási, gazdasági feltételek megvalósulásáról,
* megszervezi az egyes ülések lebonyolítását,
* kapcsolatot tart fenn a projektbe bevont szakértőkkel, önkormányzati, környezetvédelmi megbízottakkal, valamint a szakhatóságokkal,
* előkészíti az esetleges szerződéseket, a szerződések módosítását,
* összegzi a Tagok munkáját, észrevételeket tesz további szabályozásra,
* a támogatási kérelem előkészítése, dokumentumok kidolgoztatása, ehhez szakértők szerződtetése, ennek kapcsán kapcsolattartás a Közreműködő Szervezettel (KvVM Fejlesztési Igazgatóság),
* az engedélyek megszerzése,
* a pénzügyi források biztosítása,
* a támogatási kérelem aláírásának és benyújtásának megszervezése,
* a támogatási szerződés aláírásának megszervezése,
* a nyilvánosságra és tájékoztatásra vonatkozó kötelezettségek teljesítésének szervezése,
* a projekt önálló nyilvántartási rendszerének kialakítása, beindítása a vonatkozó előírásoknak megfelelően,
* a közbeszerzési eljárások előkészítése, vállalkozók szerződtetése,
* a közbeszerzési eljárások lebonyolítása, szerződéskötés,
* rendszeres monitoring jelentések készítése, részvétel a monitoring bizottság ülésein, napi monitoring végzése,
* a vállalkozók elszámoltatása,
* a munkák étvételének megszervezése,
* jótállási igények érvényesítése,
* a beruházás aktiválásának szervezése,
* vállalkozói szerződések lezárása (pénzügyileg is),
* zárójelentés készítése, a projekt befejezésének jelzése a Közreműködő Szervezet (KvVM Fejlesztési Igazgatóság) felé,
* a projekt dokumentumainak megőrzése, archiválása,
* felkészülés az auditálásra.

Egyes foglalkoztatottjainak jogállása munkavállaló, melyekre nézve a Munka Törvénykönyvéről szóló 2012. évi I. törvény az irányadó. Egyéb foglalkoztatásra irányuló jogviszonyra a Polgári Törvénykönyvről szóló 1959. évi IV. törvény az irányadó.

A Társulás alkalmazottai felett a munkáltatói jogkör gyakorlására a Társulási Tanács elnöke jogosult.

**IX.4 Tisztségviselők felelőssége**

A Társulási megállapodás átfogja a Társulás Tagjainak teljes anyagi felelősségét a szerződésben rögzítettek, illetve a hivatkozott előírások tekintetében, de hangsúlyozandó a Tagokat képviselő tisztségviselők és képviselő-testületek, illetve a Társulási megállapodásban kialakított szervezeti rendszer szerinti tisztségviselők személyi felelőssége.

**IX.5 Felügyelő Bizottság**

A Tagok megállapodnak abban, hogy a Társulási Tanács első ülésén a Társulás működésének és gazdálkodásának ellenőrző-felügyelő szervként ……………….főből álló Felügyelő Bizottságot hoznak létre.

|  |  |
| --- | --- |
| Felügyelő Bizottság Elnöke | …………………….. delegáltja |
| Felügyelő Bizottság tagjai | …………………….. delegáltja |

A delegáló önkormányzatok a Felügyelő Bizottság tagjainak személyét, vagy a személyükben bekövetkezi változást kötelesek a Társulási Tanács részére írásban bejelenteni.

A Felügyelő Bizottság elnökét tartós akadályoztatása esetén – a Felügyelő Bizottság részletes ügyrendjében foglaltak szerint – a ………………………….. Önkormányzatának delegáltja helyettesíti.

A Felügyelő Bizottság tagjai személyesen kötelesek eljárni, képviseletnek nincs helye.

A Felügyelő Bizottság kiemelt feladata a beruházás működési, pénzügyi ellenőrzése.

A Felügyelő Bizottság évente legalább két alkalommal, de szükség szerint többször is ülésezik.

A Felügyelő Bizottság ülését az elnök az ülés napját legalább 15 nappal megelőzően írásban hívja össze.

A Felügyelő Bizottság ülését a bizottság bármely két tagja írásban összehívhatja az ok és a cél egyidejű megjelölésével, ha a bizottság összehívására irányuló kérelmüket az elnök 15 napon belül nem teljesíti.

Az ülés összehívására vonatkozó határidőtől rendkívül indokolt, halaszthatatlan esetekben a Felügyelő Bizottság saját ügyrendjében szereplő feltételek mellett el lehet térni. Ez esetben az ülés telefonon, illetve egyéb más úton (e-mail, stb.) történő összehívása is megengedhető.

A Felügyelő Bizottság akkor határozatképes, ha az ülésen a tagok 2/3-a jelen van. Határozatképtelenség esetén 15 napon belül újabb ülést kell összehívni. A megismételt ülés a megjelent tagok számától függetlenül határozatképes.

A Felügyelő Bizottság a döntéseit egyszerű többséggel hozza meg.

A Felügyelő Bizottságot félévente tájékoztatni kell a projekt állásáról. A tájékoztatást a PVSZ köteles megtenni minden félévet követi 15. napig.

A Felügyelő Bizottság jogszabályba, a jelen szerződésbe ütköző, vagy a konzorcium érdekeit sértő intézkedés, mulasztás tapasztalása esetén észrevételt tehet, illetve jelzéssel élhet.

A Felügyelő Bizottság feladat és hatásköre:

* a Projektiroda munkájának ellenőrzése,
* az ütemezett kivitelezés és pénzfelhasználás ellenőrzése,
* a tagok elé terjesztendő jelentések, beszámolók vizsgálata, a vizsgálat eredményéről beszámoló készítése,
* a tagok tájékoztatásának vizsgálata,
* a projekt bármely résztvevőjétől felvilágosítás, tájékoztatás kérése,
* a Társulási Tanács felhatalmazása alapján dönt a Projektiroda költség- és munkatervében nem szereplő váratlan, előre nem látható kiadások pénzügyi fedezetének engedélyezése tekintetében.

A Felügyelő Bizottság üléseiről jegyzőkönyvet kell vezetni, melyet az ülés elnöke, valamint a jegyzőkönyvvezető ír alá.

A Felügyelő Bizottság részletes ügyrendjét maga határozza meg.

A Felügyelő Bizottsági tagok megbízatása visszavonásig tart.

**X. A TÁRSULÁS KÉPVISELETE**

A Társulást harmadik személyekkel szemben, bíróságok és más hatóságok előtt általános képviseleti jogkörrel felruházva – a IX.2. rendelkezései szerint – a Társulási Tanács elnöke képviseli. Az elnök akadályoztatása esetén a Társulás képviseletére a Társulási Tanács által meghatározott helyettesítési rend szerint alelnök jogosult.

A Társulást az elnök önállóan képviseli. A Társulás jegyzése akként történik, hogy a géppel vagy kézzel előírt, előnyomott vagy nyomtatott társulási név alatt az elnök teljes nevét önállóan írja alá.

Az eredeti iratról, okiratról készült tömegesen jelentkező másolatok hitelesítése oly módon történik, hogy 5 példány jegyzése e fejezet 2. bekezdésben foglaltak szerint, míg további példányai vonatkozásában; a géppel, vagy kézzel előírt, előnyomott vagy nyomtatott társulási név alatt az elnök teljes nevét aláírás-bélyegzővel írja alá, majd a másolati példányú iratot, okiratot az aláírás-bélyegző mellett a társulás pecsétjével kell ellátni.

Az e bekezdés szerinti aláírás-bélyegzővel történő hitelesítés részletes eljárási rendjét és az aláírás-bélyegző használatának szabályait az önkormányzati társulás Szervezeti- és Működési Szabályzata tartalmazza.

Az Elnök hatáskörébe tartozó pénzügyi kihatású kötelezettségvállaláshoz a pénzügyi kötelezettségvállalás ellenjegyzésére jogosult személy aláírása is szükséges. A bankszámla feletti rendelkezésre az Elnök és a pénzügyi kötelezettségvállalás ellenjegyzésére jogosult személy együttesen jogosult.

**XI. A TÁRSULÁS ELLENŐRZÉSI RENDJE**

A társulás tagjai a társulás működését – a társulási megállapodásban meghatározottak szerint – célszerűségi és gazdasági szempontból jogosultak ellenőrizni.

A polgármester vagy – felkérésre – az általa kijelölt személy évente legalább egyszer a képviselő- testületének beszámol a társulás tevékenységéről, pénzügyi helyzetéről, a társulási cél megvalósulásáról. A társulási tanács tagjai képviselő-testületeiknek beszámolnak a társulási tanácsban végzett tevékenységükről.

A társulás tagja az általa választott képviselőt visszahívhatja.

**XII. TAGSÁGI JOGVISZONY**

Tagok ezen Társulási megállapodás elfogadásával és aláírásával kötelezettséget vállaltak arra vonatkozóan, hogy elfogadják a kiválással, illetve kizárással összefüggő felelősségi szabályokat.

**XII.1 A Társulásból történő kiválás**

Tekintettel arra, hogy a Társulás határozott cél megvalósítására jött létre, Tagok a beruházás megvalósítása érdekében önként vállalják, hogy a törvényben biztosított kiválási jogukkal csak tényleges és alapos indokok alapján, a Társulási Tanáccsal és a törvényességi ellenőrzést ellátó szervvel történt egyeztetést követően élnek.

Felek kötelezettséget vállalnak arra, hogy jelen szerződés aláírását követő három évig, és amennyiben a KEOP projekt beruházási szakasza jelen szerződés aláírását követő három éven belül megkezdődik, a beruházási szakasz lezárásáig a társulásból nem válnak ki.

Amennyiben a beruházás jelen szerződés aláírásától számított három éven belül nem kezdődik meg, úgy a tagok a három éves határidő letelte után, ebből az okból is élhetnek kiválási jogukkal.

A Társulásból kiválni csak a naptári év utolsó napjával – december 31-i hatállyal – lehet. A Mötv. 89.§ (2) bekezdése alapján a kiválásról szóló, minősített többséggel hozott döntést a képviselő-testület legalább hat hónappal korábban köteles meghozni, és a Társulási Tanáccsal közölni. A kiváló tag döntése meghozatalakor köteles figyelembe venni a támogatási szerződésben foglaltakat.

A kiváló Tag köteles a tárgyévi vagyoni hozzájárulásnak teljesítésére, valamint a kiválásával a Társulásnak okozott kár teljes körű megtérítésére. Ezen kártérítési felelősséget Tagok szorosan értelmezik, ezért valamennyi, a kiválással összefüggő kárra vonatkoztatják.

A kiváló Tag tudomásul veszi, hogy a projekt megvalósítása érdekében az általa befizetett önrészt nem követelheti vissza a Társulástól, a még be nem fizetett önrészt pedig köteles a teljes összegre kiegészíteni.

Tag általi kiválás esetén a Társulás köteles a taggal elszámolni a kilépést követő 90 napon belül, a vagyoni hozzájárulás arányának megfelelően, figyelembe véve a kártérítési kötelezettséget és a Társulást terhelő kötelezettségeket is, majd a tag tulajdoni hányadát pénzben megváltani.

A társulásból történő kiválás esetén a vagyontárgy társulási tag részére történő kiadását legfeljebb öt évre el lehet halasztani, ha annak természetben történő kiadása veszélyeztetné a társulás további működését. Ebben az esetben a kivált tagot –a társulással kötött szerződés alapján –használati díj illeti meg.

**XII.2 Tagi kizárás**

Amennyiben a Tag a jelen megállapodásban foglalt lényeges kötelezettségét megszegi, illetve elmulasztja, az elnök köteles a Tagot kétszer, írásban, megfelelő határidő tűzésével felhívni a teljesítésre. Ha a Tag ezen felhívások ellenére – annak kézhezvételétől számított 30 napon belül – sem tesz eleget a jelen megállapodásban rögzített kötelezettségének, a Társulási Tanács minősített többséggel hozott határozatával a naptári év utolsó napjával kizárhatja a Társulásból.

Különösen ilyen kötelezettségnek minősül a működési hozzájárulás megfizetésének elmulasztása.

A kizárás jogkövetkezményei azonosak a tagi kiválás jogkövetkezményeivel, azaz ebben az esetben sem mentesül a Tag a kártérítési és egyéb kötelezettsége alól.

**XII.3 Tagfelvétel**

A Társuláshoz való csatlakozáshoz a társulásban részt vevő képviselő-testületek mindegyikének minősített többséggel hozott döntése szükséges. A Társuláshoz kizárólag a hulladékgazdálkodással kapcsolatos feladatok közös ellátása érdekében csatlakozhatnak az önkormányzatok képviselő-testületei, és kizárólag azok az önkormányzatok, amelyekkel a műszaki kapcsolat már létrejött, illetve az kialakítható, továbbá akik jelen szerződés rendelkezéseit magukra nézve teljes egészében kötelezőnek ismerik el.

A csatlakozási szándék kinyilvánításához a társulni kívánó önkormányzatok képviselő-testületének minősített többséggel hozott határozata szükséges, melynek tartalmaznia kell, hogy a testület elfogadja a Társulás céljait, továbbá a feladatok megvalósításához ráeső költségvetési hozzájárulást biztosítja.

A csatlakozás Társulás által a fenti szabályok szerinti elfogadása esetén a Társulás társulási megállapodását a Tagokra nézve módosítani kell, és a változást a Magyar Államkincstár Területi Igazgatóságához (korábban: Területi Államháztartási Hivatalhoz) be kell jelenteni.

**XIII. A TÁRSULÁSI MEGÁLLAPODÁS MEGSZŰNÉSE**

A Társulás megszűnik, a társulásra vonatkozó mindenkori hatályos jogszabályi rendelkezésekben foglaltak szerint, valamint a jelen megállapodásban foglalt esetekben..

A Társulás megszűnése esetén a tagok a megszűnés időpontjával bezáróan egymással elszámolni kötelesek.

A Társulás megszűnése esetén a kötelezettségek teljesítése után fennmaradó vagyon a Társulás tagjait vagyoni hozzájárulásuk arányában illeti meg.

A Társulás megszűnése esetén a Társulás kötelezettségeiért a tagok a vagyoni hozzájárulásuk arányában tartoznak felelősséggel.

**XIV. A FENNTARTHATÓ FEJLŐDÉS ÉS ESÉLYEGYENLŐSÉGI ELVEK VÁLLALÁSA, A NYILVÁNOSSÁG BIZTOSÍTÁSA**

Tagok jelen megállapodás aláírásával is kötelezettséget vállalnak arra, hogy a Társulás munkája során minden vonatkozásban figyelembe veszi az Európai Unió által megfogalmazott, a fenntartható fejlődést és a különböző társadalmi csoportok közötti esélyegyenlőséget biztosító elvárásokat.

A tagi önkormányzatok általános feladatai közé tartozik a társadalmi tudatformálás. Jelen projekt megvalósításához elengedhetetlen feltétel a megfelelő nyilvánosság biztosítása.

Tagok kötelezettséget vállalnak közvetlenül, továbbá saját szervezeteik útján, illetve a civil szervezetek bevonásával a teljes körű lakossági tájékoztatásra. Ezen tájékoztatás keretében a kötelmi jogi jellegen túlmenően, fel kell hívniuk a lakosság figyelmét a környezetvédelmi feladatokra a jogszabályi előírásokra, valamint információt kell szolgáltatniuk a szerződés céljául szolgáló beruházás előnyeiről.

Tagok a teljes pályázati és beruházási időszakra vonatkozóan rendszeres és folyamatos tájékoztatást nyújtanak településeik polgárai számára olyan formában, amely alkalmas arra, hogy a tájékoztatás eljusson valamennyi érintetthez (pl. települési lakossági fórumok szervezése, írott és elektronikus sajtó igénybevétele, helyi kiadvány megjelentetése).

Fentiek mellett a Tagok által jelen Társulási Megállapodás keretében kiépítésre kerülő szervezeti rendszernek is kötelezettsége a lakossági tájékoztatást szolgáló munkálatok elősegítése, szervezése. A Társulás nemcsak az írott és elektronikus média tájékoztatására kötelez, hanem arra is, hogy a projekttel kapcsolatos valamennyi információ a Tagokhoz, illetve azok hivatali szervezetén keresztül a lakossághoz eljusson.

A Társulásnak folyamatosan törekednie kell az országos és a regionális hatósági, valamint a civil szervezetek tájékoztatása során a beruházás elfogadtatására, ezáltal működése biztonságának megőrzésére.

**XV. ZÁRÓ RENDELKEZÉSEK**

Jelen Társulási megállapodás hatályba lépéséhez Társult Tagi Önkormányzatok képviselő-testületei mindegyikének minősített többséggel hozott jóváhagyása szükséges, azaz jelen – egységes szerkezetbe foglalt – Társulási megállapodás az összes Tag aláírásának napján lép hatályba.

Jelen társulási megállapodás alapján az egyes tagok jogosultak – külön megállapodás alapján – más, gazdaságilag nehéz helyzetben lévő tag helyett és nevében pénzügyi teljesítést eszközölni, utólagos elszámolás mellett. Ez a pénzügyi átvállalás nem érinti a tagok jelen megállapodásban rögzített jogait és kötelezettségeit. A Társulási Tanács ülésén minősített többséggel dönt az egyes tagokat terhelő működési hozzájárulás mértékéről. A Tanács határozathozataláig, jelen szerződés aláírásával tagok kötelezettséget vállalnak ennek fedezetére.

Tagok kijelentik, tudomással bírnak arról, hogy a KEOP projekthez igényelhető támogatás csak a támogatási kérelem benyújtása előtt meg nem kezdett beruházáshoz igényelheti. Egyúttal nyilatkoznak, hogy a KEOP 1.1.1/C/13 társadalmi vitáján részletezett beruházási munkálatok a támogatási kérelem benyújtásának időpontjáig még nem kezdődtek meg.

A Társulás alapításával kapcsolatos költségek a Társulás költségei közt számolandók el.

Jelen megállapodás módosításához a Társulásban résztvevő valamennyi önkormányzat képviselő-testületének minősített többséggel hozott határozata szükséges.

Tagok tudomásul veszik, hogy az önkormányzatok képviseletére jogosult személyek változása esetén, 30 napon belül meg kell jelölniük az új tagi képviselőket.

A Társulás célját képező szakmai tevékenység végzésére, írásban külső szakmai szervezetet bízhat meg.

Tagok az üzemeltetés, illetve az üzemeletetésre való felkészülés elveit és feladatait külön megállapodásban kívánják rendezni.

Tagok rögzítik, hogy amennyiben jelen megállapodás valamely rendelkezése jogszabály vagy egyéb, feleken kívülálló ok miatt objektíve nem alkalmazható, a többi – fentiekkel nem érintett – része teljes hatályban fennmarad.

A Tagok vitás kérdéseiket elsősorban tárgyalásos úton, egymás közötti egyeztetéssel kísérlik meg rendezni, ennek sikertelensége esetén a Tagok között a társulás működése során felmerülő vitás kérdésekben a közigazgatási és munkaügyi bíróság dönt a Mötv.92.§-a alapján.. Az egymás közötti egyeztetésekbe Tagok kötelesek bevonni a törvényességi ellenőrzést ellátó szervet. Egyeztetéseik során a Tagok jogosultak mediátor (közvetítő) szolgáltatását igénybe venni.

Tagok rögzítik, hogy e megállapodásnál alkalmazták, és tudomásul vették a vonatkozó magyar jogszabályokat.

Jelen Társulási megállapodásban nem szabályozott kérdésekben elsősorban Magyarország helyi önkormányzatairól szóló 2011. évi CLXXXIX. törvény, valamint az államháztartásról szóló 2011. évi CXCV. törvény, illetve az államháztartás működési rendjéről szóló 368/2011 (XII. 31.) Kormány rendelet az irányadó.

Tagok a jelen társulási megállapodást aláírás előtt részletesen átolvasták, közösen értelmezték és az abban foglaltakat megértették.

A fentiek szerint ezen megállapodást – a 2. sz. mellékletet képező aláírási íven – Tagok …….. (………………………………) eredeti példányban jóváhagyólag aláírták.

Jelen megállapodás elválaszthatatlan részét képezik az alábbi mellékletek:

1. számú melléklet: Tagok szavazati és tulajdoni aránya, önerő vállalásának mértéke
2. számú melléklet: Aláírási ív
3. számú melléklet: Képviselő-testületi határozatok